pythainlp/thai_wikipedia_clean_20230101 huggingface dataset:
ในวันที่ 19 กันยายน 2018 จีเฟรนด์ไปปล่อยมิวสิควีดิโอ "Memoria" ซึ่งเป็นซิงเกิ้ลญี่ปุ่นตัวที่สองของวง และจะเริ่มวางขายซิงเกิ้ลในวันที่ 10 ตุลาคม 2018
ปี 2562 : อัลบั้มเต็มชุดที่สอง Time For Us, แฟนมีตติ้งครั้งที่สอง, ซิงเกิ้ลญี่ปุ่นตัวที่สาม Flower, มินิอัลบั้มที่เจ็ด Fever Season, ทัวร์คอนเสิร์ตเอเชียครั้งที่สอง และซิงเกิ้ลญี่ปุ่นตัวที่สี่ Fallin' Light.
จีเฟรนด์ประกาศคัมแบ็คอัลบั้มเต็มชุดที่ 2 "Time For Us" พร้อมเพลงโปรโมท "Sunrise" ( ฮันกึล : 해야 ) ในวันที่ 14 มกราคม 2019 โดยหลังจากเริ่มจำหน่ายอัลบั้มวันแรกมียอดขายสูงสุดถึง 11,599 แผ่นในฮันทอชาร์ต นอกจากนี้ยังมียอดขายในสัปดาห์แรกสูงถึง 39,983 ซึ่งมากที่สุดของวงอีกด้วยอีกทั้งยังเพลง Sunrise ยังได้ทำเป็นเวอร์ชันญี่ปุ่น เพื่อโปรโมทอีกเช่นกัน
จีเฟรนด์ได้มีแฟนมีตติ้งครั้งที่ 2 ในชื่อ "Dear Buddy Cross The Sunset" ในวันที่ 10 กุมภาพันธ์ 2019 ที่ Olympic Park-Olympic Hall ประเทศเกาหลีใต้ ซึ่งในระหว่างจัดงานนั้นเอง จีเฟรนด์ได้ประกาศเอเชียทัวร์คอนเสิร์ตรอบที่ 2 ซึ่งจะเริ่มทัวร์ในเดือนพฤษภาคมถึงเดือนสิงหาคม ทั้งหมด 8 ประเทศได้แก่ เกาหลีใต้ มาเลเซีย สิงคโปร์ ไทย ฮ่องกง อินโดนีเซีย ฟิลิปปินส์ ไต้หวัน และญี่ปุ่น
วันที่ 13 มีนาคม 2019 จีเฟรนด์ได้ปล่อยซิงเกิ้ลญี่ปุ่นตัวที่สาม "Flower"
ในวันที่ 1 กรกฎาคม 2019 จีเฟรนด์คัมแบ็คมินิอัลบั้มชุดที่ 7 "Fever Season" ซึ่งมีเพลงโปรโมทคือ "Fever" ( ฮันกึล : 열대야 ) โดยหลังจากเปิดตัวอัลบั้มมียอดขายฮันทอชาร์ตในวันแรกสูงถึง 25,176 แผ่นและยอดขายในสัปดาห์แรก 51,234 แผ่น ทำให้ทำลายสถิติเดิมของอัลบั้ม Time For Us "Fever Season" เปิดตัวอัลบั้มสัปดาห์แรกที่ 10 ในบิลบอร์ดชาร์ต สามารถขึ้นอันดับ 1 อัลบั้มบนชาร์ต iTunes ได้ถึง 9 ประเทศ
ในวันที่ 29 กรกฎาคม 2019 สำนักข่าวเกาหลีได้รายงานว่า Source Music จะเข้ามาเป็นสมาชิกใหม่ของ Big Hit Entertainment ผ่านการควบรวมกิจการและดำเนินกิจการต่อไปในรูปแบบของบริษัทย่อยในเครือ Big Hit
ในวันที่ 30 ตุลาคม 2019 จีเฟรนด์ในปล่อยมิวสิควีดิโอ "Fallin' Light " ซึ่งเป็นซิงเกิ้ลญี่ปุ่นตัวที่สี่ของวง ก่อนที่จะวางจำหน่ายอัลบั้มเต็มในวันที่ 13 พฤษจิกายน 2019
ปี 2563 : แฟนมีตติ้งครั้งที่สาม, 回:Labyrinth, 回:Song of the Sirens, 回:Walpurgis Night.
ในวันที่ 18 มกราคม 2020 จีเฟรนด์ได้จัดแฟนมีทติ้งครั้งที่ 3 ในประเทศเกาหลีใต้โดยใช้ชื่อว่า "Dear.Buddy Make a Wish"
ในวันที่ 3 กุมภาพันธ์ 2020 จีเฟรนด์ได้คัมแบ็คมินิอัลบั้มชุดที่ 8 "回:Labyrinth" โดยมีเพลงไตเติ้ลชื่อว่า "Crossroad" ( ฮันกึล : 교차로 ) ซึ่งเป็นการคัมแบ็คครั้งแรกของจีเฟรนด์ที่อยู่ภายใต้เครือของ Big Hit Entertainment โดยหลังจากวางจำหน่ายอัลบั้มสามารถทำยอดขาย Hanteo วันแรกสูงถึง 29,828 แผ่น สามารถขึ้นอันดับ 1 อัลบั้มบนชาร์ต iTunes ได้ถึง 13 ประเทศ นอกจากนี้ยังอยู่อันดับที่ 3 บน iTunes Worldwide อีกด้วย
ในวันที่ 1 มิถุนายน 2020 โซวอน เยริน อึนฮา ชินบี และออมจี ได้ประกาศเปิดบัญชีอินสตาแกรมส่วนตัวอย่างเป็นทางการ และ ยูจู สมาชิกอีกหนึ่งคนได้ประกาศเปิดอินสตาแกรมส่วนตัวอย่างเป็นทางการในวันที่ 3 มิถุนายน 2020
ในวันที่ 17 มิถุนายน 2020 ได้ยืนยันการคัมแบ็คมินิอัลบั้มชุดที่ 9 "回:Song of the Sirens" ในวันที่ 13 กรกฎาคม 2020 ซึ่งมีชื่อเพลงโปรโมทว่า "Apple" ( ฮันกึล : 애플 )
ในวันที่ 9 พฤศจิกายน 2020 จีเฟรนด์ในคัมแบคอัลบั้มเต็มชุดที่ 3 "回:Walpurgis Night" พร้อมกับเพลงโปรโมทที่ชื่อว่า "Mago"
นโยบายการตรวจลงตราของประเทศไทย
ทูเว ลู
เอ็บบา "ทูเว" เอลซา นิลส์ซอน (; เกิด 29 ตุลาคม ค.ศ. 1987) รู้จักกันในชื่อ โทฟ โล หรือ ทูเว ลู  เป็นนักร้องและนักแต่งเพลงชาวสวีเดนจากสต็อกโฮล์ม ประเทศสวีเดน เกิดและเติบโตที่เมือง Djursholm ชานเมืองทางเหนือของสต็อกโฮล์ม เธอจบการศึกษาที่โรงเรียนดนตรี Rytmus Musikergymnasiet ลูก่อตั้งวงดนตรีแนวแม็ธร็อกชื่อ เทรมเบิลบี ใน ค.ศ. 2006 หลังจากแยกวง ลูยังคงทำงานดนตรีต่อไป โดยแต่งเพลง และได้ร่วมงานกับวอร์เนอร์/แชปเพลล์มิวสิก เมื่อ ค.ศ. 2011 ลูกลายเป็นนักแต่งเพลงที่ประสบความสำเร็จ ได้บันทึกเสียงและออกผลงานอิสระเดี่ยวของตนอง ร่วมงานกับโปรดิวเซอร์เพลง อเล็กซานเดอร์ ครอนลันด์ แมกซ์ มาร์ติน และซีโนมาเนีย ใน ค.ศ. 2014 เธอเซ็นสัญญากับบริษัทมาราโทนสตูดิโอส์ ของมาร์ติน และได้รับข้อเสนอให้เซ็นสัญญากับสังกัดไอส์แลนด์ และโพลีดอร์เรเคิดส์
เธอมีชื่อเสียงจากซิงเกิลปี ค.ศ. 2013 ชื่อ "แฮบิตส์" และประสบความสำเร็จในกระแสหลักด้วยเวอร์ชันทำใหม่ที่ผลิตโดยฮิปปี ซาบอทาจ ใช้ชื่อเพลงว่า "สเตย์ฮาย" อีพีเปิดตัวของเธอชื่อ "ทรูธซีรัม" ออกจำหน่ายในเดือนมีนาคม ค.ศ. 2014 นำเสนอเพลงดังกล่าวทั้งสองเวอร์ชัน รวมถึงซิงเกิล "เอาต์ออฟมายด์" และ "น็อตออนดรักส์" อัลบั้มเปิดตัวของทูเว ลู ชื่อ "ควีนออฟเดอะคลาวส์" ออกจำหน่ายในวันที่ 30 กันยายน ในสหรัฐอเมริกา และหลายพื้นที่ในยุโรป เอเชีย และโอเชียเนีย โดยสังกัดไอแลนด์เรเคิดส์ ทูเว ลู ยังแต่งเพลงให้กับศิลปินจำนวนมาก เช่น เดอะแซตเทอร์เดส์ ไอโคนาป็อป เกิลส์อะลาวด์ และเชอร์ ลอยด์ และอื่น ๆ
พระเทพรัตนมุนี
แฮบิตส์ (เพลงทูเว ลู)
"แฮบิตส์"  เป็นเพลงของนักร้องชาวสวีเดน ทูเว ลู จากอีพี "ทรูธซีรัม" และอัลบั้มเปิดตัวชื่อ "ควีนออฟเดอะคลาวส์" ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "แฮบิตส์ (สเตย์ฮาย)" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี "ทรูธซีรัม" และอัลบั้ม "ควีนออฟเดอะคลาวส์" ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์
"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป
เจ้าชายชุน
รู้ด (เพลง)
"รู้ด"  เป็นซิงเกิลเปิดตัวของวงดนตรีแนวเร้กเก้ฟิวชันสัญชาติแคนาดา เมจิก! จากสตูดิโออัลบั้มเปิดตัวชื่อ "โดนต์คิลเดอะเมจิก" ออกจำหน่ายในวันที่ 24 กุมภาพันธ์ ค.ศ. 2014 โดยสังกัดโซนีมิวสิกเอนเตอร์เทนเมนต์ "รู้ด" ขึ้นอันดับที่หกบนชาร์ตแคนาเดียนฮอต 100 นอกประเทศ เพลงขึ้นอันดับหนึ่งในสหรัฐอเมริกา และสหราชอาณาจักร และขึ้นถึงสิงอันดับแรกในออสเตรเลีย นิวซีแลนด์ ไอร์แลนด์ เดนมาร์ก เนเธอร์แลนด์ และสวีเดน เพลงยังแสดงในภาพยนตร์โฆษณาเนสทีปี ค.ศ. 2014 ในประเทศฟิลิปปินส์
งูเห่าอินเดีย
งูเห่าอินเดีย หรือ งูเห่าเอเชีย หรือ งูเห่าแว่น  เป็นงูพิษชนิดหนึ่ง จำพวกงูเห่า ในวงศ์งูพิษเขี้ยวหน้า (Elapidae)
งูเห่าอินเดีย ถือว่าเป็นงูเห่าที่มีสายพันธุกรรมใกล้ชิดกับงูเห่าไทย ("N. kaouthia") และงูเห่าพ่นพิษสยาม ("N. siamensis") ซึ่งเดิม (หรือในบางข้อมูลจัดเป็นชนิดย่อยของกันและกัน) เคยเป็นชนิดเดียวกันมาก่อน
งูเห่าอินเดีย พบกระจายพันธุ์ทั่วไปในอนุทวีปอินเดียเช่น อินเดีย, ศรีลังกา, บังกลาเทศ, ปากีสถาน และเนปาล มักอาศัยอยู่ตามพื้นที่ราบ, ป่าโปร่ง หรือท้องทุ่ง, ทุ่งนา กินอาหารจำพวกสัตว์ที่มีขนาดเล็ก ได้แก่ หนู, คางคก, กบ, นก เป็นต้น งูเห่าอินเดียจะออกไข่ในช่วงเดือนเมษายน-กรกฎาคม โดยงูตัวเมียมักจะวางไข่ในรูหนู, จอมปลวก หรือเนินดิน เป็นจำนวน 10 ถึง 30 ฟอง มีระยะเวลาฟักไข่ 48 ถึง 69 วัน ปกติงูเห่าอินเดียมีความยาวประมาณ 1.9 เมตร แต่บางตัวก็ยาวมากถึง 2.4 เมตร แต่ค่อนข้างหายาก นอกจากนี้แล้วยังสามารถพบได้ในพื้นที่ ๆ สูงจากระดับน้ำทะเลถึง 2,000 เมตร (ประมาณ 6,600 ฟุต)
ลักษณะพิเศษของงูเห่าอินเดีย คือ บริเวณด้านหลังของแม่เบี้ยมีรูปวงกลมสองวงที่เชื่อมต่อกันด้วยเส้นโค้งคล้ายรูปแว่นตา ชาวฮินดูเชื่อว่าเป็นรูปรอยเท้าของพระกฤษณะที่ทรงฟ้อนรำอยู่บนหัวของงูตามปกรณัมการปราบนาคกาลิยะ
งูเห่าอินเดีย แม้จะไม่ใช่งูที่มีพิษร้ายแรงที่สุดในโลก แต่พิษของงูเห่าอินเดียก็อาจทำให้เป็นอัมพาต หรืออาจนำไปสู่ทางเดินหายใจล้มเหลวหรือหัวใจวายได้ และจากการศึกษาพบว่า ในแต่ละปีมีประชากรโลกราว 2,000,000 คน ถูกพิษร้ายจากงูเห่าอินเดีย และในจำนวนนี้ประมาณ 50,000 คน ที่ต้องเสียชีวิตจากพิษของงูเห่าอินเดีย จนถูกจัดอันดับให้เป็นหนึ่งในสี่งูพิษที่ร้ายแรงที่สุดที่พบได้ในประเทศอินเดีย และถือเป็นอันดับหนึ่งของงูที่กัดมนุษย์มากที่สุดในอินเดียด้วย
แม้ว่าจะมีอันตราย แต่ทว่าในวัฒนธรรมอินเดียที่นับถือศาสนาฮินดูเป็นหลัก งูเห่าอินเดียได้รับการนับถือและมีความเชื่อต่าง ๆ มากมาย นอกจากรูปรอยบนแม่เบี้ย ที่เชื่อว่าเป็นรอยประทับของพระกฤษณะแล้ว ยังเชื่อว่าเป็นงูที่พันรอบพระศอของพระศิวะ หนึ่งในเทพเจ้าสูงสุด หรือตรีมูรติอีกด้วย จนมีงานเทศกาลบูชางู ที่เรียกว่า "นาคาปัญจามี" (เทวนาครี: नाग पंचमी) เป็นเทศกาลประจำปีที่จัดขึ้นทุกปีในช่วงวันขึ้นห้าค่ำ ในเดือนศราวัน หรือราวเดือนกรกฎาคมหรือสิงหาคมตามปฏิทินฮินดู โดยรัฐที่มีเทศกาลนี้ขึ้นชื่อ ได้แก่ รัฐเบงกอล, รัฐมหาราษฏระ ทางภาคใต้และภาคตะวันตกของอินเดีย
นอกจากนี้แล้ว ยังเป็นงูเห่าที่มีการละเล่นโดยหมองู โดยจะเป่าปี่หลอกล่องูให้เลื้อยออกมาจากตะกร้าหรือภาชนะที่ใส่อีกด้วย หรือจัดการต่อสู้กับพังพอน
งูเห่าเอเชีย
งูเห่าแว่น
Indian cobra
Asian cobra
Spectacled cobra
โชกักคุคัน
ภพรัก
ภพรัก เป็นบทประพันธ์–บทโทรทัศน์ของ คฑาหัสต์ นันท์ปภัสร เค้าโครงเรื่องโดย ปวันรัตน์ นาคสุริยะ, ฉัตรชัย เปล่งพานิช นำแสดงโดย ราณี แคมเปน, ปริญ สุภารัตน์, สินจัย เปล่งพานิช กำกับการแสดงโดย ปิยะพันธุ์ ชูเพ็ชร ออกอากาศทุกคืนวันพุธ–พฤหัสบดี เวลา 20.15–22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันพุธที่ 26 พฤศจิกายน พ.ศ. 2557 – วันพฤหัสบดีที่ 1 มกราคม พ.ศ. 2558
และออกอากาศซ้ำทุกวันจันทร์–ศุกร์ เวลา 14.15–15.30 น. เริ่มตอนแรกวันพุธที่ 13 เมษายน – วันจันทร์ที่ 16 พฤษภาคม พ.ศ. 2559
พีพีทีวี
พีพีทีวี หรือ พีพีทีวี เอชดี 36  เป็นช่องโทรทัศน์ภาคพื้นดินระบบดิจิทัล ประเภทบริการธุรกิจระดับชาติ ความละเอียดสูง โดยมีบริษัท บางกอกมีเดียแอนด์บรอดคาสติง จำกัด ซึ่งมีผู้บริหารสูงสุดคือ ปราเสริฐ ปราสาททองโอสถ เจ้าของกิจการสายการบินบางกอกแอร์เวย์ส และเครือโรงพยาบาลกรุงเทพ เป็นผู้รับใบอนุญาตและประกอบกิจการ
สำหรับเนื้อหา พีพีทีวีเคยเน้นนำเสนอละครชุดจากเกาหลีใต้ รวมถึงรายการจากแถบเอเชียตะวันออกเป็นสำคัญ แต่ปัจจุบันปรับรูปแบบ โดยเน้นการนำเสนอข่าวสาร สาระ และกีฬาเป็นส่วนใหญ่
บริษัท บางกอกมีเดียแอนด์บรอดคาสติง จำกัด จดทะเบียนก่อตั้งด้วยทุน 100 ล้านบาท เมื่อวันที่ 27 มีนาคม พ.ศ. 2556 เพื่อเป็นผู้ดำเนินกิจการช่องโทรทัศน์ชื่อ BMB (เป็นการชั่วคราว) หลังจากนั้นจึงเปลี่ยนชื่อเป็น "พีพีทีวี" พร้อมทั้งผลิตรายการโทรทัศน์ ประเภทข่าว สาระและบันเทิงต่างๆ โดยระยะแรกแพร่ภาพผ่านดาวเทียมระบบ ซี-แบนด์ ตั้งแต่วันที่ 1 มิถุนายน ปีเดียวกัน ต่อมาชนะการประมูลคลื่นความถี่โทรทัศน์ภาคพื้นดินระบบดิจิทัล ประเภทบริการธุรกิจระดับชาติ ความละเอียดสูง ทางช่องหมายเลข 36 ภายใต้มูลค่า 3,460 ล้านบาท เมื่อวันที่ 26 ธันวาคม ปีดังกล่าว จากนั้นจึงเริ่มออกอากาศผ่านช่องทางดังกล่าว ตั้งแต่วันที่ 7 เมษายน พ.ศ. 2557
ในช่วงเปิดตัว พีพีทีวีกำหนดสัดส่วนผังรายการออกเป็น ข่าว 25%, บันเทิง 30%, ละคร 35%, กีฬาและอื่น ๆ 10% โดยสร้างความแตกต่างด้วยเนื้อหารายการที่โดดเด่น มุ่งเจาะกลุ่มเป้าหมายคนกรุงเทพ และหัวเมืองต่างๆ ทั่วประเทศ ผสมผสานกับรายการจากต่างประเทศ โดยเฉพาะอย่างยิ่งจากเกาหลีใต้ ร่วมกับรายการจากผู้ผลิตชาวไทย
ทั้งนี้ พีพีทีวีได้วางตำแหน่งทางการตลาดให้เป็น "สถานี Premium Mass" คือเป็นสถานีที่ทำให้ผู้ชมเข้าถึงเนื้อหาคุณภาพมาตรฐานสูงได้ง่าย นอกจากนี้ พีพีทีวียังร่วมกับโรงพยาบาลในเครือกรุงเทพดุสิตเวชการ ทั้งในกรุงเทพมหานคร และตามหัวเมืองต่างๆ อาทิ หัวหิน เชียงใหม่ พัทยา เป็นต้น ในการโปรโมทสถานี เพื่อเป็นช่องทางใหม่ของการนำเสนอเนื้อหารายการ นอกจากนี้ พีพีทีวียังใช้การสื่อสารในทุกมิติ ด้วยรูปแบบ 3 On คือ On-Air (ทางโทรทัศน์), On-Ground (บนพื้นที่ข่าว) และ Online (โซเชียลมีเดีย)
World Class TV (พ.ศ. 2561).
เมื่อวันที่ 16 มกราคม พ.ศ. 2561 หลังจากที่ผู้บริหารของพีพีทีวีเห็นว่าควรปรับผังรายการเพื่อกอบกู้รายได้ ท่ามกลางวิกฤตของอุตสาหกรรมสื่อโทรทัศน์ดิจิทัลในขณะนั้น พีพีทีวีได้ประกาศปรับผังรายการใหม่ภายใต้แนวคิด "World Class TV" โดยได้เจรจาลิขสิทธิ์กับพันธมิตรทั้งในไทยและต่างประเทศเพื่อนำรายการใหม่ ๆ ที่มีคุณภาพมาออกอากาศ ซึ่งเริ่มใช้ตั้งแต่วันที่ 1 กุมภาพันธ์ ปีเดียวกัน
สถานที่ออกอากาศ.
ในช่วงการออกอากาศสมัยทีวีดาวเทียม ได้ใช้สตูดิโอและออกอากาศที่อาคารเกษมทรัพย์ ถนนวิภาวดีรังสิต (สำนักงานเดิมของอีสต์แมนโกดัก ในประเทศไทย) ตรงข้ามอาคารที่ทำการของบางกอกแอร์เวย์ส จากนั้นเมื่อเดือนมีนาคม พ.ศ. 2557 พีพีทีวีได้เปิดสตูดิโอชั่วคราวที่อาคารโอเชี่ยนทาวเวอร์ 2 ซอยสุขุมวิท 19 โดยใช้พร้อมกับสตูดิโอที่อาคารเกษมทรัพย์ ระหว่างที่กำลังมีการจัดสร้างอาคารสำนักงานใหญ่บริเวณซอยทรงสะอาด เพื่อใช้ทั้งเป็นสตูดิโอถ่ายทำ ผลิตรายการ และออกอากาศ และเมื่อมีการสร้างอาคารสำนักงานใหญ่ที่ซอยทรงสะอาดเสร็จแล้ว ได้มีการทำพิธีเปิดอาคารสำนักงานใหญ่ของพีพีทีวีอย่างเป็นทางการ เมื่อเดือนมกราคม พ.ศ. 2558 หลังจากนั้นสตูดิโอเดิม 2 แห่งก็ได้ย้ายมารวมกันที่อาคารสำนักงานใหญ่บริเวณซอยทรงสะอาด เมื่อวันที่ 1 มกราคม พ.ศ. 2558 จนถึงปัจจุบัน
หลิว ซือซือ
(ราชบัณฑิตยสภา: หลิว ชือชือ; ) หรือ เซซิเลีย หลิว  เป็นนักแสดงหญิงชาวจีน สำเร็จการศึกษาสาขาบัลเลต์จากวิทยาลัยการเต้นเป่ย์จิง มีชื่อเสียงจากบทบาท หลง ขุย (龙葵) ในละครชุด "เซียนกระบี่พิชิตมาร 3" (仙剑奇侠传三; Chinese Paladin 3) รวมถึงบทบาท หมาเอ่อร์ไท่ รั่วซี (馬爾泰若曦) ในละครชุด "เจาะมิติพิชิตบัลลังก์" (步步惊心; Scarlet Heart) และบทบาท ถัน ยฺหวิ่นเสียน (談允賢) ในละครชุด "หยุนเสียน หมอหญิงวังจักรพรรดิ" (女医明妃传; The Imperial Doctress)
เป็นนักแสดง และนักบัลเลต์ เริ่มเรียนบัลเลต์ตั้งแต่ 6 ขวบ ในชั้นเรียนระดับประถมศึกษา จากนั้นศึกษาต่อระดับชั้นมัธยมศึกษาในวิทยาลัยนาฏศิลป์เป่ยจิง ในปี2002 อาศัยพื้นฐานบัลเลต์ที่ดี เข้าศึกษาต่อในสาขาวิชาระบำบัลเลต์ รักบัลเลต์ และอยากเป็นครูสอนบัลเลต์ให้กับเด็กๆ เพียงเท่านั้น แต่อย่างไรก็ตาม เธอเข้าสู่วงการบันเทิง
รับบทนำ ในผลงานละครโทรทัศน์เรื่องแรก The Moon and the Wind (2005) ได้รับการชื่นชมทางการแสดง จากเรื่อง The Young Warriors (2006) ยอดขุนพลตระกูลหยาง and The Fairies of Liaozhai (2007) อิทธิฤทธิ์จิ้งจอกสวรรค์ มีชื่อเสียง ในบทบาท Mu Nianci (มู่เนี่ยนฉือ) จากเรื่อง The Legend of the Condor Heroes (2008) มังกรหยก (ก๊วยเจ๋ง-อึ้งย้ง) เป็นนักแสดงรับเชิญ ในบทผู้สืบทอด รุ่นเหลน จากเรื่อง The Heaven Sword and Dragon Saber (2009) ดาบมังกรหยก บทบาทต่อมา รับบท Long Kui (หลงขุย) ใน Chinese Paladin 3 เซียนกระบี่พิชิตมาร ภาคสาม มีพัฒนาการทางด้านการแสดง ความสามารถที่เพิ่มขึ้น และได้รับบทที่ท้าทายมากขึ้น
ในปี 2011 ประสบความสำเร็จ จากละครสองเรื่อง รับบท Yan Sanniang (เหยียนซานเหนียง) ใน The Vigilantes In Masks (จอมยุทธพิสดาร อี้จือเหมย) และ บทMa'ertai Ruoxi หม่าเอ่อร์ไท้ รั่วซี (Zhang Xiao จางเสี่ยว) ในละครข้ามกาลเวลา เรื่อง Scarlet Heart (ฝ่ามิติลิขิตสวรรค์) และได้รับรางวัลด้านการแสดงอย่างมากมาย นอกจากนี้ ยังร้องเพลงประกอบละครเรื่องนี้อีกด้วย เปลี่ยนแปลงจากละครย้อนยุค เป็นละครสมัยใหม่ ใน Scarlet Heart 2 มีผลงานภาพยนตร์สารคดี เรื่องแรกที่สร้างแรงบันดาลใจ เรื่อง The Next Magic (2011) ที่กำกับโดย Zhuo Li ชาวไต้หวัน
[2005] เล็กเซียวหงส์ รับบทเป็น ซุนซิ่วชิง (孙秀青 )
[2005] ศึกชิงเจ้าศตวรรษ รับบทเป็น ซุนซิ่วชิง (孙秀青 )
[2012] 下一个奇迹 (The next Magic) รับบทเป็น หลี่เจียอี๋ ( 李佳怡 )
[2012] 伤心童话 (Sad Fairy Tale) รับบทเป็น หยางเจีย ( 杨佳 )
[2013] ปิดหน่วยล่า คนหมาเดือด (不二神探 ) รับบทเป็น หลิวจินสุ่ย ( 刘金水 )
[2013] 爱的季节/ 回到爱开始的地方 (A Moment of Love) รับบทเป็น จี้หย่าชิง ( 纪雅清 )
[2013] The Dream of Peking Opera (CCTV Online Spring Festival-Mini Movie)
[2014] นักฆ่าดาบสะท้านฟ้า (飞鱼服绣春刀 / Brotherhood of Blades ) รับบทเป็น โจวเมี่ยวถง ( 周妙彤 )
[2014]深夜前的五分钟 ( Five Minutes To Tomorrow ) รับบทเป็น รั่วหลาน / หรูเหมย ( 若蓝 / 如枚)
[2018] 心理罪之城市之光 (The Liquidator ) รับบทเป็น หมี่หนาน ( 米楠 )
[2004] 邵兵《落花之夜》
[2004] 邵兵《风最冷的时候》
[2008] 胡歌《去爱吧》
[2009] 陈龙《爱得剩我一个人》
[2009] 胡歌《敢不敢爱》
[2011] 胡歌 《我不做英雄》
[2012] แปดเทพอสูรมังกรฟ้า / 天龙八部 รับบท หวังอวี่เยียน
[2011] อุ้ยเสี่ยวป้อ / 梦回鹿鼎记 รับบท โซเฟีย
[2009] Fantasy Zhu Xian / 夢幻誅仙 รับบท Liu Xiao Xiao and Mo Li
[2012] iQiyi Fantastic Art
[2012] Vichy
[2012] Eifini
[2012] Pejoy
[2011] Bai Shen Tang Herbal Skincare
[2011] COOCO Phone
[2011] The Deer and the Cauldron-3D Online Game
[2010] Sony Cyber-Shot Digital Camera
[2009] Fantasy Zhu Xian
[2009] Nokia 5230-Chinese Paladin 3 Limited Edition
The 18th Shanghai TV Festival Awards: Most Popular Actress for Bu Bu Jing Xin (2012)
2014China TV Drama Awards: Most Popular TV Commercial Actress
2012 Anhui TV Drama Awards:Most Popular Actress
2012 9th Golden Eagle TV Art Festival: Golden Eagle Goddess (popularity award)
2012 Magnolia Award :Most popular actress for Bu Bu Jing Xin
2012 Tripod Award Chinese: actress most media welcome for Bu Bu Jing Xin
2012 Tencent Star Ceremony: Best Chinese Actress of the Year for Bu Bu Jing Xin
2012 Huading Night: Most Popular for Bu Bu Jing Xin
2012 Sohu.com TV Drama Awards: Best On Screen Couple (with Nicky Wu), for Bu Bu Jing Xin
2011 Sohu.com TV Drama Awards: Most Popular Actress
2012 Esquire Award Ceremony: Annual Most Popular Female Artiste for Bu Bu Jing Xin
1- China TV Drama Awards 2014國劇盛典 最具商業價值女演員 劉詩詩
1- BQ Awards Ceremony Red Carpet :Most Influential women of the Year
2- ราชินีและเทพธิดา 微博Queen + 微博年度女神
3- นักแสดงหญิงยอดนิยม 百度沸点最受欢迎女演员
4- 2013亞洲十美 นักแสดงสาวสวยสุดในเอเชีย ผลโหวต อันดับ3
1-【นักแสดงหญิงยอดนิยม 2012国剧盛典】年度最具人气女演员 （获奖）
2- นักแสดงขวัญใจสื่อมวลชน【华鼎奖】最受媒体欢迎女演员 （获奖）
3- 第三届【乐视影视盛典】年度电视剧最具商业价值女演员 （获奖）
4- นักแสดงหญิงยอดนิยม 第十八届【上海电视节“白玉兰奖”】最具人气女演员奖 （获奖）
5-【นักแสดงแถวหน้าของจีน 越南DMA】最受欢迎中国女演员 （获奖）
6- 第六届 【2011腾讯星光大典】内地年度电视女演员 （获奖）
7-【2011搜狐电视剧盛典】“最佳荧幕情侣” 与吴奇隆 （获奖）
1-【2011时尚先生盛典】年度人气女艺人奖 （获奖）
2-【นักแสดงหญิงที่ชื่นชอบ 2011南宁电视节】最受观众喜爱女演员奖
3- 第六届 【中国 (浙江) 电视观众节】年度观众喜爱的十大影视演员第一名
4-【นักแสดงที่นักศึกษาชื่นชอบ 2011年中国大学生电视节】年度“最受大学生喜爱”女演员奖
5-【2011年搜狐秋季电视剧互联网盛典】“最佳荧幕情侣” 与吴奇隆
6-【นักแสดงยอดนิยมในอินเทอร์เน็ต 2011年搜狐秋季电视剧互联网盛典】最具网络人气女演员
7-【นักแสดงหญิงยอดนิยม 2011影视新势力盛典】最受媒体关注演员奖
8-【2011国剧盛典】年度媒体特别推荐大奖
9-【2011优酷大剧盛典】最具收视号召力女演员奖
10-【นักแสดงหญิงยอดนิยม 2011土豆网视频营销盛典】年度最受欢迎演员奖 ）
【นักแสดงหญิงยอดเยี่ยม TVshow2010娱乐电视大奖】年度最佳女主角 与安以轩、叶璇、邓萃雯、林心如
【2010娱乐电视大奖】年度我最喜爱的电视女角色 与林心如、杨幂、安以轩、邓萃雯同获
【นักแสดงหญิงยอดเยี่ยม TVshow2010第三季 (7~9月) 娱乐电视大奖】最佳女主角奖
Ptyas
ถั่งเฉ้า
ไทยแอร์เอเชียเอกซ์
ไทยแอร์เอเชียเอ็กซ์ (อังกฤษ : Thai AirAsia X, IATA: XJ, ICAO: TAX, Callsign: EXPRESS WING) เป็นสายการบินระยะไกลต้นทุนต่ำสายการบินแรกของประเทศไทย จากการร่วมลงทุนของสายการบิน ไทยแอร์เอเชีย และ สายการบิน แอร์เอเชีย เอกซ์ โดยให้บริการเที่ยวบินประจำจาก ท่าอากาศยานสุวรรณภูมิ
เริ่มให้บริการครั้งแรกในเส้นทาง กรุงเทพฯ (ดอนเมือง) - โซล (อินช็อน) ประเทศเกาหลีใต้ เมื่อวันที่ 17 มิถุนายน พ.ศ. 2557 และขยายเส้นทางบินสู่ประเทศญี่ปุ่น โตเกียว (นะริตะ) และ โอซะกะ (คันไซ) ในเวลาต่อมา
ด้วยกระแสการท่องเที่ยวประเทศญี่ปุ่นของนักท่องเที่ยวชาวไทย ในปี พ.ศ. 2558 จึงทำการขยายเส้นทางการบิน กรุงเทพฯ (ดอนเมือง) - ซัปโปะโระ (ชิโตะเซะ) และจะเริ่มให้บริการในวันที่ 1 พฤษภาคม พ.ศ. 2558 แต่เนื่องด้วยปัญหาทางด้านสถานการณ์การบินของประเทศไทยกับทางองค์การการบินพลเรือนระหว่างประเทศ (ICAO) ทำให้กรมการบินพลเรือนของประเทศญี่ปุ่น (JCAB) ได้ประกาศแจ้งไม่อนุมัติการเพิ่มความถี่และเส้นทางบินใหม่ เที่ยวบินเช่าเหมาลำ (Charter Flight) และการเปลี่ยนขนาดของอากาศยานสัญชาติไทยเข้าสู่ประเทศญี่ปุ่น มีผลตั้งแต่วันที่ 29 มีนาคม พ.ศ. 2558 แต่หลังจากนั้นทางสายการบินได้รับการอนุญาตจากกรมการบินพลเรือนของประเทศญี่ปุ่น ให้สามารถทำการบินได้ในเส้นทาง ซัปโปะโระ (ชิโตะเซะ) ที่จะเริ่มให้บริการตั้งแต่วันที่ 1 พฤษภาคม 2558 เป็นต้นไปได้ ผ่านความร่วมมือของสายการบินแอร์เอเชีย เอ็กซ์ (D7) เข้ามาให้บริการแทน และได้ขอเปลี่ยนแปลงหมายเลขเที่ยวบินจาก XJ เป็น D7 เป็นการชั่วคราว แต่เนื่องด้วยปัญหาทางด้านสถานการณ์การบินของประเทศไทยกับทางองค์การการบินพลเรือนระหว่างประเทศ (ICAO) ยังไม่กลับมาสู่สภาวะปกติ จึงต้องทำการระงับการบินเป็นชั่วคราวในเส้นทาง ซัปโปะโระ (ชิโตะเซะ) ตั้งแต่วันที่ 1 สิงหาคม พ.ศ. 2558 เป็นต้นไป
หลังจากที่ให้บริการสู่ประเทศเกาหลีและประเทศญี่ปุ่นจนประสบผลสำเร็จแล้ว ในปี พ.ศ. 2559 เมื่อประเทศไทยกำลังเป็นที่นิยมจากตลาดนักท่องเที่ยวจากประเทศจีน จึงได้เริ่มทำการขยายเปิดเส้นทางใหม่สู่ประเทศจีน ในเส้นทาง กรุงเทพฯ (ดอนเมือง) - เซี่ยงไฮ้ (ผู่ตง) เมื่อวันที่ 1 ตุลาคม พ.ศ. 2558
จากนั้นในปี พ.ศ. 2559 ได้ขยายเส้นทางบินตรงสู่ภูมิภาคตะวันออกกลางในเส้นทาง กรุงเทพฯ (ดอนเมือง) - เตหะราน (อิหม่ามโคไมนี) ประเทศอิหร่าน เริ่มให้บริการเมื่อวันที่ 22 มิถุนายน พ.ศ. 2559 และ กรุงเทพฯ (ดอนเมือง) - มัสกัต ประเทศโอมาน ในวันที่ 28 มิถุนายน พ.ศ. 2559 หลังจากนั้นไม่นานด้วยเหตุที่ตลาดนักท่องเที่ยวและการเดินทางไปท่องเที่ยวของภูมิภาคตะวันออกกลางนั้นอาจยังไม่เป็นที่นิยมมากนัก เส้นทาง เตหะราน ประเทศอิหร่าน จึงได้ปิดให้บริการลงในวันที่ 31 ตุลาคม พ.ศ. 2559 ในเวลาต่อมาไม่นานเส้นทาง มัสกัต ประเทศโอมาน ก็ได้ปิดให้บริการลงด้วยในวันที่ 15 มกราคม พ.ศ. 2560
และเมื่อวันที่ 7 ตุลาคม พ.ศ. 2560 ทางเว็บไซต์ขององค์การการบินพลเรือนระหว่างประเทศ (ICAO) ได้ปลดธงแดงให้กับสายการบินภายในประเทศไทยเป็นที่เรียบร้อยแล้ว เส้นทาง ซัปโปะโระ (ชิโตะเซะ) จึงกลับมาเปิดให้บริการอีกครั้งเมื่อวันที่ 10 เมษายน พ.ศ. 2561 ล่าสุดได้เปิดเส้นทางไปยัง บริสเบน เมื่อวันที่ 27 มีนาคม 2562
"ดูบทความหลักที่ : รายชื่อเครื่องบินของไทยแอร์เอเชียเอกซ์"
ฝูงบินของสายการบินไทยแอร์เอเชียเอ็กซ์ ณ วันที่ 1 ธันวาคม พ.ศ. 2564
ขบวนการนักศึกษาทานตะวัน
ขบวนการนักศึกษาทานตะวัน  เป็นชื่อเรียกกลุ่มผู้ประท้วงในประเทศไต้หวัน ประกอบด้วยนักเรียน นักศึกษา และประชาชนซึ่งรวมกำลังกันยึดสถานที่ราชการตั้งแต่วันที่ 18 มีนาคม 2014 โดยเริ่มเข้าควบคุมที่ทำการสภานิติบัญญัติ และต่อมาจึงลุกลามไปยังสำนักงานสภาบริหาร (คณะรัฐมนตรี) ทั้งนี้ เพื่อต่อต้านการที่สภานิติบัญญัติ ซึ่งพรรคชาตินิยม (; Kuomintang) ครองเสียงข้างมาก จะให้สัตยาบันแก่ความตกลงการค้าบริการข้ามช่องแคบ (; Cross-Strait Service Trade Agreement) ที่สภาบริหารได้ทำไว้กับประเทศจีน โดยไม่พิจารณาเป็นรายข้อ
ผู้ประท้วงเชื่อว่า ความตกลงนี้จะกระทบเศรษฐกิจไต้หวัน เพราะจะเปิดให้จีนใช้อำนาจทางการเมืองบีบคั้นเศรษฐกิจไต้หวันจนเกิดความเสียหายร้ายแรงได้ ส่วนผู้สนับสนุนความตกลงเห็นว่า ความตกลงจะช่วยให้ทั้งจีนและไต้หวันลงทุนในตลาดของแต่ละฝ่ายได้อย่างเสรีมากขึ้น เดิมที ผู้ประท้วงเรียกให้พิจารณาความตกลงอีกครั้งโดยทำเป็นรายข้อ แต่ภายหลังเปลี่ยนไปเรียกให้เลิกทำความตกลงนั้นเสีย แล้วตรากฎหมายควบคุมการทำความตกลงกับจีน พรรคชาตินิยมยินดีให้พิจารณาความตกลงเป็นรายข้อในวาระที่ 2 แต่ไม่เห็นด้วยที่จะส่งความตกลงกลับไปให้คณะกรรมาธิการของสภานิติบัญญัติพิจารณาอีกครั้ง ต่อมา พรรคชาตินิยมยินยอมตามข้อเสนอที่ให้พิจารณาซ้ำเป็นรายข้อ แต่กล่าวว่า ต้องให้พรรคประชาธิปไตยก้าวหน้า (; Democratic Progressive Party) เลิกคว่ำบาตรกระบวนพิจารณา พรรคประชาธิปไตยก้าวหน้าไม่ตกลงด้วย และแถลงว่า ควรตั้งคณะกรรมาธิการร่วมกับจีนมาพิจารณาความตกลง เพราะเป็น "มติมหาชนกระแสหลัก" อย่างไรก็ดี พรรคชาตินิยมบอกปัดข้อเสนอดังกล่าว
ความเคลื่อนไหวนี้นับเป็นคราวแรกในประวัติศาสตร์ชาติไต้หวันที่สภานิติบัญญัติถูกประชาชนบุกยึด และสำนักข่าวบีบีซีเห็นว่า เป็นการชี้ชะตาไต้หวัน เพราะจะช่วยให้ประเทศเป็นประชาธิปไตยมากขึ้น ทั้งจะทวีการพิทักษ์ประโยชน์ประชาชน มิใช่ประโยชน์ของพรรคการเมือง
ผู้ประท้วงเรียกตนเองว่า "ขบวนการนักศึกษาทานตะวัน" เพราะเห็นว่า ดอกทานตะวันเป็นสัญลักษณ์แห่งความหวัง โดยเริ่มนิยมใช้คำนี้ตั้งแต่ร้านดอกไม้ร้าน 1 ส่งดอกทานตะวัน 100 ต้นมาเป็นกำลังใจให้เหล่านักศึกษา ณ ที่ทำการสภานิติบัญญัติ
ชื่อ "ทานตะวัน" ยังเป็นการอ้างถึงขบวนการนักศึกษาลิลลีป่า (; Wild Lily Student Movement) เมื่อปี 1990 ซึ่งเป็นหมุดหมายแห่งการเปลี่ยนไต้หวันให้เป็นประชาธิปไตย
ขบวนการครั้งนี้มีชื่ออื่นอีก คือ "ขบวนการนักศึกษา 18 มีนาฯ" (; March 18 Student Movement) และ "ปฏิบัติการยึดสภาฯ" (; Occupy Taiwan Legislature)
วันที่ 18 มีนาคม 2014 พรรคชาตินิยมยื่นญัตติฝ่ายเดียวให้สภานิติบัญญัติเห็นชอบกับความตกลงการค้าบริการข้ามช่องแคบโดยไม่พิจารณาเป็นรายข้อ แม้เคยรับปากกับพรรคประชาธิปไตยก้าวหน้าไว้เมื่อเดือนมิถุนายน 2013 แล้วว่า จะพิจารณาเป็นรายข้อ อนึ่ง พรรคการเมืองทั้ง 2 ยังเคยตกลงกันเมื่อเดือนกันยายน 2013 ว่า จะจัดประชาพิจารณ์ 16 ครั้ง โดยจะเป็นเจ้าภาพกันคนละ 8 ครั้ง และเชิญนักวิชาการ องค์การเอกชน กับผู้แทนวงการค้าที่จะได้รับผลกระทบ มาร่วมเสวนา พรรคชาตินิยมจัดไป 8 ครั้ง แต่ไม่ได้เชิญบุคคลดังกล่าวมาเลย หรือเชิญมาก็ด้วยความรีบร้อน นอกจากนี้ เมื่อมีการเสนอความเห็นระหว่างประชาพิจารณ์ จาง ชิ่งจง (; Chang Ching-chung) สมาชิกพรรคชาตินิยมซึ่งเป็นประธานกรรมาธิการบริหารราชการภายใน (Internal Administrative Committee) ของสภานิติบัญญัติ ก็กล่าวว่า ร่างความตกลงไม่อาจแก้ไขเพิ่มเติมได้แล้ว ต้องรับทั้งฉบับเท่านั้น พฤติการณ์เหล่านี้นำไปสู่ความวุ่นวายในสภานิติบัญญัติ เป็นเหตุให้พรรคประชาธิปไตยไม่อาจจัดประชาพิจารณ์อีก 8 ครั้งได้ กับทั้งจาง ชิ่งจง ยังสั่งเมื่อวันที่ 17 มีนาคม 2014 ว่า กระบวนพิจารณาชั้นกรรมาธิการดำเนินมามากกว่า 90 วันแล้ว ให้ส่งความตกลงไปให้ที่ประชุมใหญ่พิจารณาเพื่อลงมติในชั้นสุดท้ายได้ ความตกลงส่งไปเมื่อวันที่ 21 มีนาคม 2014
การยึดพื้นที่.
สภานิติบัญญัติ.
วันที่ 18 มีนาคม 2014 ราว 21:00 นาฬิกาตามเวลาท้องถิ่น ผู้ชุมนุมปีนรั้วที่ทำการสภานิติบัญญัติขึ้นเพื่อเข้าไปภายใน การรบรันพันตูระหว่างผู้ชุมนุมกับเจ้าพนักงานตำรวจเป็นเหตุให้ที่ทำการเสียหายเล็กน้อย แต่เจ้าพนักงานตำรวจหลายรายได้รับบาดเจ็บสาหัส สภานิติบัญญัติส่งสมาชิกผู้ 1 มาเจรจากับผู้ชุมนุม แต่ผู้ชุมนุมซึ่งเข้าไปในที่ทำการได้ประมาณ 300 คนแล้วเข้าควบคุมสถานที่ไว้เป็นผลสำเร็จ ทั้งเจ้าพนักงานตำรวจยังไม่สามารถขับพวกเขาออกไปได้ ขณะที่ผู้ชุมนุมที่เหลือซึ่งมีหลายร้อยคนยังตั้งมั่นอยู่นอกที่ทำการ บรรดาผู้ชุมนุมเรียกให้สภานิติบัญญัติพิจารณาความตกลงเป็นรายข้ออีกครั้ง มิฉะนั้น จะยึดที่ทำการไปจนถึงวันที่ 21 มีนาคม อันเป็นวันที่สภานิติบัญญัติกำหนดให้ลงมติเกี่ยวกับความตกลง เจ้าหน้าที่จึงตัดน้ำตัดไฟในที่ทำการ ณ คืนวันที่ 18 นั้นเพื่อบีบให้ผู้ชุมนุมออกไป ส่วนเจียง อีฮว่า (; Jiang Yi-huah) นายกรัฐมนตรี สั่งให้เจ้าพนักงานตำรวจเข้าขับไล่ผู้ชุมนุม แต่เจ้าพนักงานตำรวจไม่ปฏิบัติตามคำสั่ง
หลังสภานิติบัญญัติถูกยึดไม่นาน มีการระดมเจ้าพนักงานตำรวจสำนักงานตำรวจแห่งชาติหลายพันคนจากทั่วประเทศเพื่อเข้าล้อมผู้ชุมนุมเอาไว้ ครั้นวันที่ 20 มีนาคม 2014 หวัง จินผิง (; Wang Jin-pyng) ประธานสภานิติบัญญัติ แถลงว่า จะไม่ใช้กำลังต่อผู้ชุมนุม นอกจากนี้ เขากล่าวในวันรุ่งขึ้นว่า จะไม่ไปพบหม่า อิงจิ่ว (; Ma Ying-jeou) ประธานาธิบดี หรือเจียง อีฮว่า นายกรัฐมนตรี เพื่อหารือเรื่องจะทำอย่างไรต่อไป เขากล่าวด้วยว่า เป็นหน้าที่ของประธานาธิบดีที่จะต้องฟังเสียงประชาชน และสมาชิกสภานิติบัญญัติเองก็ต้องรอมชอมกันเพื่อให้เดินหน้าต่อไปได้ด้วย
วันที่ 22 มีนาคม 2014 เจียง อีฮว่า ไปพบผู้ชุมนุมนอกที่ทำการสภานิติบัญญัติ และแถลงว่า สภาบริหารไม่ประสงค์จะล้มเลิกความตกลงฉบับนั้น ฝ่ายประธานาธิบดีก็แถลงข่าวในวันถัดมาว่า เขาปรารถนาจะให้ความตกลงได้รับการอนุมัติ แต่ยืนยันว่า เขาไม่ได้กำลังรับสนองคำสั่งจากกรุงปักกิ่ง
สภาบริหาร.